Akken i nwala deg tesleḍt, s umata tugzimt taglamant temgarad ɣef tin n wullis acku lebni n wullis yettili-d s talɣa timziregt. Ma d taɣessa n uḍris aglaman tettili-d talɣa tamyellalt,yeni aneglam mi ara d-igellem yezmer ad d- yebdu seg wansa i as-yehwa. Am akken i d-yenna Vannier1, aglam yettili-d ilmend n lebɣi n uneglam ; tasunḍa n yiḥricen tezmer ad tili, tezmer ur tettili ara. Imi aneglam yezmer ad yessemres aɣawas n uglam akken i yebɣa, mačči am wullis yesa kraḍ n tegnatin ilaq ad tent-issemress s tsunḍa akken i d-ussant deg uḍris